***ПРИЛОЖЕНИЕ № 10 б***

**Проект на договор по ОБОСОБЕНА ПОЗИЦИЯ № 2:**

**за** „Доставка на платформа за подготовка, провеждане и анализ на учения по киберсигурност и осъвременяване на модел и провеждане на учение в Министерството на транспорта, информационните технологии и съобщенията (МТИТС)“ **по обособена позиция № 2: „Анализ и адаптиране на модели от ЕС и НАТО за целите на осъвременяване на съществуващия модел в МТИТС за планиране и провеждане на компютърно подпомагани учения по киберсигурност. Планиране, подготовка, провеждане и анализ на учение по киберсигурност в МТИТС и второстепенните разпоредители с бюджетни кредити към министерството.“**

**ДОГОВОР**

**№………………/………………г.**

Днес, ………… г. в гр. София, между:

**МИНИСТЕРСТВОТО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА** със седалище гр. София, ул. „Дякон Игнатий” № 9, ЕИК 000695388, представлявано от **Ивайло Московски** – министър на транспорта, информационните технологии и съобщенията, и от **Иван Иванов**, директор на дирекция „Финанси”, наричано по-долу **ВЪЗЛОЖИТЕЛ** от една страна

и от друга

….....……………….,……………………представлявано от …………………………., с ЕГН ………………….., регистрирано с Решение № …….. г., партиден № ………… том ….., стр. ….., ф. д. № ………………. г., по описа на ….............., ЕИК /Булстат: ……………..., ИН по ДДС …., със седалище и адрес на управление: ……………………………………………………, наричано по-долу за краткост **ИЗПЪЛНИТЕЛ**, се сключи настоящият договор, като страните се споразумяха за следното:

**I. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема, за срока на този договор, срещу уговореното възнаграждение да изпълни предмета на обществената поръчка „Анализ и адаптиране на модели от ЕС и НАТО за целите на осъвременяване на съществуващия модел в МТИТС за планиране и провеждане на компютърно подпомагани учения по киберсигурност. Планиране, подготовка, провеждане и анализ на учение по киберсигурност в МТИТС и второстепенните разпоредители с бюджет към министерството.“ (по-долу за краткост *„услуга” или „работа“*).

Услугата включва следните дейности:

**1.1.** Анализ и адаптиране на модели от ЕС и НАТО за целите на осъвременяване на съществуващия модел в МТИТС за планиране и провеждане на компютърно подпомагани учения по киберсигурност;

**1.2.** Планиранена учение по киберсигурност в МТИТС и второстепенните разпоредители с бюджет към министъра;

**1.3.** Подготовка на учение по киберсигурност в МТИТС и второстепенните разпоредители с бюджет към министъра**;**

**1.4.** Провеждане на учение по киберсигурност в МТИТС и второстепенните разпоредители с бюджет министъра;

**1.5.** Анализ научението по 1.4.

**(2) ИЗПЪЛНИТЕЛЯТ** извършва услугата при условията, описани в следните документи:

1. Документацията за участие на възложителя – Приложение № 1, неразделна част от настоящия договор;

2. направената от **ИЗПЪЛНИТЕЛЯ** Оферта за участие, вкл. Техническото предложение в откритата със Решение №……на… процедура за възлагане на обществена поръчка – Приложение № 2 и ценово предложение – Приложение № 3, неразделна част от настоящия договор.

**II. СРОКОВЕ И УСЛОВИЯ НА ИЗПЪЛНЕНИЕ**

**Чл. 2. (1)** Срокът за изпълнение на услугата е 185 дни, считано от датата на двустранното подписване на договора. Срокът на договора може да бъде спрян за времето до разрешаването с влязъл в сила акт в случай на обжалване провеждането на откритата процедура за възлагане на обществена поръчка с предмет: „Доставка на лицензи за софтуерна платформа за планиране, подготовка, провеждане, контрол и анализ на компютърно подпомагани учения по киберсигурност (Cyber Exercise Platform). Инсталиране и настройка на платформата, и провеждане на обучение за работа с платформата.” – обособена позиция № 1 по обществена поръчка с предмет: „Доставка на платформа за подготовка, провеждане и анализ на учения по киберсигурност и осъвременяване на модел и провеждане на учение в Министерството на транспорта, информационните технологии и съобщенията (МТИТС)“.

**(2)** **ИЗПЪЛНИТЕЛЯТ** се задължава да изпълнява всяка от дейностите по чл. 1, ал. 1 при спазване на фазите и сроковете, определени в документацията за участие и Офертата за участие. В срок от 7 (седем) дни от сключването на настоящия договор, както и при необходимост – при последваща промяна на срока за изпълнение, **ИЗПЪЛНИТЕЛЯТ** се задължава да представи за одобряване от **ВЪЗЛОЖИТЕЛЯ** актуализиран график за извършване на дейностите по чл. 1, ал. 1, с оглед спазването на крайния срок за изпълнение на услугата. Одобрените от **ВЪЗЛОЖИТЕЛЯ** графици са задължителни за страните по договора.

**Чл. 3. (1)** Като резултат от изпълнението на услугата, **ИЗПЪЛНИТЕЛЯТ** изготвя и предава на **ВЪЗЛОЖИТЕЛЯ** или упълномощено/-и от него лице/-а отчетните продукти, както следва:

3.1.1. Доклад с анализ на модели и методологии от ЕС, НАТО и поне три учения на държави-членки на ЕС;

3.1.2. Актуализирани модел и методология за планиране, подготовка, провеждане и анализ на КПУ по киберсигурност;

3.1.3. Спецификация на софтуерен продукт за интегрирана технологична лабораторна среда за тестване на концепции, експериментиране, симулации, и провеждане на учения в областта на киберсигурността;

3.1.4. Разработени ръководства и документи за изпълнение на целия жизнен цикъл на КПУ: лого на учението, материали за информация и визуализация; план за управление и контрол на учението; план за нарастване на обстановката; план за анализ на резултатите от учението; детайлен план за провеждане на учението; общ сценарий за учението; главен списък със събития/главен списък с инциденти; оперативна архитектура на учението; описание на ролите на участниците в учението; анкета за оценка на учението;

3.1.5. Протокол за проведено КПУ по киберсигурност в МТИТС и второстепенните разпоредители с бюджет към министъра;

3.1.6. Доклад от анализа на проведеното учение, съдържащ детайлен преглед на проведеното учение, идентифицирани слабости, пропуски и изготвени препоръки.

3.1.7. Доклад с оценка на адекватността на съществуващите политики и стандартни оперативни процедури по информационната сигурност в МТИТС и второстепенните разпоредители с бюджет към министъра.

Отчетните продукти се изготвят и предават на български език в 1 (един) екземпляр на хартиен и 2 (два) екземпляра на електронен носител.

**(2) ВЪЗЛОЖИТЕЛЯТ** се произнася по изпълнението на услугата или която и да е част от нея, като:

**1.** приема извършената работа;

**2.** изисква изменения и/или допълнения или цялостна преработка на работата, в определен от него срок;

**3.** отказва да приеме работата.

**(3)** Приемането на работата се извършва с протоколи, които се подписват от упълномощени представители на страните и отразяват качеството на извършената работа по отделните фази, както и окончателен приемателно-предавателен протокол за приемане на изпълнението на услугата. След подписването им протоколите се представят на **ВЪЗЛОЖИТЕЛЯ** за произнасяне съгласно ал. 2.

**(4)** При установяването на недостатъци в работата **ВЪЗЛОЖИТЕЛЯТ** или упълномощено-/и от него лице/-аможе да укаже на **ИЗПЪЛНИТЕЛЯ** даизмени и/или допълни и/или преработи изцяло работата, като определя срок за това.

**Чл. 4. (1)** Представянето на месечни доклади за напредъка на изпълнението, към които е приложено копие (включително и електронно) на извършената през месеца работа и/или организирането на срещи не лишава **ВЪЗЛОЖИТЕЛЯ** от правата по чл. 3, ал. 2 при приемането на изпълнението на услугата или която и да е част от нея.

**Чл. 5**. Настоящият договор се сключва за изпълнение на дейностите по чл. 1, ал. 1 и е в сила до реализирането на тези дейности при условията и сроковете, определени в настоящия договор.

**III. ВЪЗНАГРАЖДЕНИЕ И НАЧИН НА ПЛАЩАНЕ**

**Чл. 6. (1)** Възнаграждението за изпълнение на услугата по чл. 1 е в размер на **……………...** (…………………..) лева без ДДС или …….. (...........) лева с включен ДДС. Изплащането на посочената сума се извършва при следните условия:

**1.** за работата във фаза „Планиране“ – сума в размер на ………….. лв. (.……………..………………………лв.) без ДДС или .........(............) лева с включен ДДС, представляваща 30 % (тридесет на сто) от възнаграждението, в срок до 30 (тридесет) дни, считано от датата на одобряване от страна на **ВЪЗЛОЖИТЕЛЯ** на протокола за приемане на работата по фазата в съответствие с чл. 3**,** ал. 2, т. 1 от настоящия договор и представена от страна на Изпълнителя оригинална фактура.

**2.**  за работата във фаза „Подготовка“ – сума в размер на ………….. лв. (.……………..………………………лв.) без ДДС или .........(............) лева с включен ДДС, представляваща 40% (четиридесет на сто) от възнаграждението, в срок до 30 (тридесет) дни, считано от датата на одобряване от страна на **ВЪЗЛОЖИТЕЛЯ** на протокола за приемане на работата по фазата в съответствие с чл. 3**,** ал. 2, т. 1 от настоящия договор и представена от страна на Изпълнителя оригинална фактура.

**3.** за работата във фаза „Провеждане и анализ“– сума в размер на ………….. лв. (.……………..………………………лв.) без ДДС или .........(............) лева с включен ДДС, представляваща 30 % ( тридесет на сто) от възнаграждението, в срок до 30 (тридесет) дни, считано от датата на одобряване от страна на **ВЪЗЛОЖИТЕЛЯ** на протокола за приемане на работата по фазата в съответствие с чл. 3**,** ал. 2, т. 1 от настоящия договор и представена от страна на Изпълнителя оригинална фактура.

**Чл. 7. (1)** Условие за извършване на плащането по предадената и приета последна фаза на изпълнение, както и при дължимост на окончателно плащане, е одобряването от страна на **ВЪЗЛОЖИТЕЛЯ** на окончателния приемателно-предавателен протокол по чл. 3, ал. 3. **ВЪЗЛОЖИТЕЛЯТ** има право да не извърши това плащане до датата на окончателно приемане, като за този период не дължи лихви и/ или неустойки.

**(2)** Възнаграждението по чл. 6, ал. 1 е окончателно и не подлежи на актуализация. То включва всички разходи на **ИЗПЪЛНИТЕЛЯ** за изпълнение на услугата, за целия срок на действие на договора.

**(3)** В случаите, когато е начислена неустойка съгласно чл. 15 и чл. 16, **ВЪЗЛОЖИТЕЛЯТ** заплаща дължимото възнаграждение след получаване на внесената от **ИЗПЪЛНИТЕЛЯ** неустойка по банковата сметка на **ВЪЗЛОЖИТЕЛЯ**.

**Чл. 8. ВЪЗЛОЖИТЕЛЯТ** заплаща дейностите, предмет на настоящия договор, в лева, по банков път по сметка на **ИЗПЪЛНИТЕЛЯ:**

*Име на банка:*

*IBAN:*

*BIC:*

**IV. ПРАВО НА СОБСТВЕНОСТ**

**Чл. 9.** Правото на собственост върху работата, съставляваща услугата по чл. 1 от настоящия договор, включително всички документи и разработки в резултат от нея, принадлежи на **ВЪЗЛОЖИТЕЛЯ**, който включително притежава правата по смисъла Закона за авторското право и сродните му права.

**V. ПРАВА И ЗАДЪЛЖЕНИЯ НА СТРАНИТЕ**

**Чл. 10.** При изпълнението на услугата по чл. 1 от настоящия договор, **ВЪЗЛОЖИТЕЛЯТ** има право:

**1.** Да получи от **ИЗПЪЛНИТЕЛЯ** всички документи и разработки, резултат от изпълнението на услугата в уговорените срокове и при условията на настоящия договор.

**2.** При поискване да получава незабавно информация за хода на работата и за ползваните от **ИЗПЪЛНИТЕЛЯ** специалисти.

**3.** Да изисква, при необходимост и по своя преценка, защита и обосновка от страна на **ИЗПЪЛНИТЕЛЯ** на наличността, съдържанието и качеството на изготвяните от него документи, доклади, модели, софтуерни продукти и разработки.

**4.** Да изисква от **ИЗПЪЛНИТЕЛЯ** изменения, допълнения, преработване или доработване на работата, съставляваща услугата по чл. 1, или която и да част от нея в случаите, когато същата е непълна или не съответства като съдържание и качество на изискванията на **ВЪЗЛОЖИТЕЛЯ.**

**5.** Да не приеме извършената работа или която и да е нейна част, ако тя не съответства като обем и качество на неговите изисквания и не може да бъде изменена и/или допълнена.

**6.** Да развали договора едностранно, като даде подходящ срок за изпълнение, в случай че **ИЗПЪЛНИТЕЛЯТ** не извърши работата в обема, срока и при условията на настоящия договор, или не изпълни друго задължение по този договор.

**7.** Да получава от **ИЗПЪЛНИТЕЛЯ** отчетните продукти,.

**8.** Да изисква участието на **ИЗПЪЛНИТЕЛЯ** в срещи за обсъждане на напредъка на изпълнението, които **ВЪЗЛОЖИТЕЛЯТ** или определено от него лице ще организира при необходимост.

**Чл. 11. ВЪЗЛОЖИТЕЛЯТ** се задължава:

**1.** При подписване на този договор да предостави на ИЗПЪЛНИТЕЛЯ модела за провеждане на компютърно подпомагани учения по киберсигурност в държавната администрация, разработен по проект „Подобряване на административното обслужване на потребителите чрез надграждане на централните системи на електронното правителство“ – обособена позиция 3 - „Изграждане на централизирана система за мониторинг и управление на информационната сигурност и оперативна съвместимост. Надграждане на националния портал на електронното управление с функциите на Единното звено за контакт”.

**2.** При пълно, качествено и навременно изпълнение на услугата по чл. 1 да заплати на **ИЗПЪЛНИТЕЛЯ** уговореното възнаграждение по реда и при условията, определени в раздел III от настоящия договор.

**3.** Да осигури на **ИЗПЪЛНИТЕЛЯ** достъп до наличната при него информация и документация, необходима на **ИЗПЪЛНИТЕЛЯ** за изпълнение на работата;

**Чл. 12.** При изпълнението на услугата по чл. 1 от настоящия договор **ИЗПЪЛНИТЕЛЯТ** се задължава:

**1.** Да полага грижата на добъртърговец, при спазване на изискванията за икономичност, ефикасност и качество, в съответствие с най-добрите практики в съответната област.

**2.** При поискване от **ВЪЗЛОЖИТЕЛЯ** да защити и обоснове степента на извършената работа, както и наличността, съдържанието и качеството на работата, или която и да е част от нея.

**3.** Да уведоми предварително в писмена форма **ВЪЗЛОЖИТЕЛЯ** в случай, че при извършването на работата е възникнала необходимост от участие на допълнителни специалисти или замяна на някой от специалистите, включени в офертата му с посочване на причините, налагащи това. Замяна на член на екипа може да се извърши само с предварително писмено съгласие на **ВЪЗЛОЖИТЕЛЯ**. Опитът, образованието и квалификацията на новия експерт трябва да са аналогични или по-високи от тези, които **ИЗПЪЛНИТЕЛЯТ** е предложил в своята оферта.

**4.** Да не разгласява информацията, получена при и по повод извършването на работата, включително и след прекратяване на договора, в съответствие с чл. 22 и следващите от настоящия договор.

**5.** Да не предоставя на трети лица документи и разработки, резултат от изпълнението на услугата по чл. 1, или отделни части от тях чрез своите служители и членовете на екипа си при никакъв повод и под никаква форма, освен с предварителното писмено съгласие на **ВЪЗЛОЖИТЕЛЯ**, включително и след прекратяване на договора.

**6.** Да не консултира трети лица извън **ВЪЗЛОЖИТЕЛ**Я по отношение на проекта, включително и след прекратяване на договора.

**7.** Да представя на **ВЪЗЛОЖИТЕЛЯ** своевременно отчетните продукти

**8.** Да участва в срещи за обсъждане на напредъка на изпълнението, които **ВЪЗЛОЖИТЕЛЯТ** или определено от него лице ще организира при необходимост.

**Чл. 13. ИЗПЪЛНИТЕЛЯТ** има право:

**1.** Да получи достъп до наличната при Възложителя информация и документация, необходима на **ИЗПЪЛНИТЕЛЯ** за изпълнение на работата;

**2.** При пълно, качествено и навременно изпълнение на услугата по чл. 1, да получи от **ВЪЗЛОЖИТЕЛЯ** уговореното възнаграждение в размера и при условията на договора.

**VI. ГАРАНЦИЯ ЗА ИЗПЪЛНЕНИЕ**

**Чл. 14. (1)** За обезпечаване на доброто и точно изпълнение на договора, **ИЗПЪЛНИТЕЛЯТ** се задължава при подписване на договора да представи гаранция за изпълнение на задълженията си по него, включително и за гарантиране на качеството на извършените дейности, предмет на договора, в размер на …………….(……………….. лева и …………стотинки)лева, представляващи 5% от стойността на договора, със срок на валидност 30 дни от датата на одобряване на окончателния приемателно-предавателен протокол.

**(2)** Гаранцията се представя под формата на парична сума, внесена по сметката на **Възложителя** или под формата на банкова гаранция за добро изпълнение, издадена от банка, лицензирана от Българската народна банка. Текстът на банковата гаранция предварително се съгласува с **Възложителя**.

Банковата сметка на **ВЪЗЛОЖИТЕЛЯ** е:

IBAN BG77 BNBG 9661 3300 1248 01

BIC код на БНБ: BNBG BGSD – в лева

Българска народна банка

При подписването на настоящия договор, **ИЗПЪЛНИТЕЛЯТ** представя доказателство, че гаранцията е внесена.

**(3) ВЪЗЛОЖИТЕЛЯТ** освобождава гаранцията в срок до 10 (десет) дни след:

**1.** приемане без забележки от страна на **ВЪЗЛОЖИТЕЛЯ** на дейностите по договора;

**2.** писменото уведомление на **ВЪЗЛОЖИТЕЛЯ** до **ИЗПЪЛНИТЕЛЯ** за отпадането на необходимостта от поръчката и подписан двустранен протокол за уреждане на отношенията между страните по повод прекратяването.

**(4) ВЪЗЛОЖИТЕЛЯТ** усвоява гаранцията по ал. 1 при пълно неизпълнение на задълженията по договора от страна на **ИЗПЪЛНИТЕЛЯ**. Когато **ИЗПЪЛНИТЕЛЯ** изпълни частично, забави изпълнението или изпълни лошо задължение по този договор, **ВъзложителяТ** усвоява частично или напълно гаранцията, без това да го лишава от правото да търси обезщетение за претърпени вреди както и усвоява от гаранцията и дължимите неустойки по смисъла на Раздел VIII от този договор.

**(5)** Ако до 7 дни преди изтичането на срока й за валидност гаранцията не е освободена по реда на ал. 3, съответно – усвоена по реда на ал. 4, **ИЗПЪЛНИТЕЛЯТ** се задължава да представи удължение на гаранцията за добро изпълнение.

**VII. НЕУСТОЙКИ**

**Чл. 15.** При некачествено или частично изпълнение на задължение по договора **ИЗПЪЛНИТЕЛЯТ** дължи неустойка в размер на 25 % от стойността на договора по чл. 6, ал. 1. Неустойката, определена по реда на настоящия член, се кумулира за всеки случай на неизпълнение, независимо дали **ВЪЗЛОЖИТЕЛЯТ** ще избере да развали договора поради неточно изпълнение или да иска реално изпълнението.

**Чл. 16. (1)** При забава на изпълнението на задължение по договора, **ИЗПЪЛНИТЕЛЯТ** дължи неустойка в размер на 0,5% от стойността на договора по чл. 6, ал. 1 за всеки просрочен ден, но не повече от 25% от стойността на договора по чл. 6, ал. 1.

**(2)** При пълното неизпълнение на задължение по този договор, **ИЗПЪЛНИТЕЛЯТ** дължи неустойка в размер на 100% от стойността на договора.

**(3)** Когато усвояването на гаранцията за добро изпълнение по чл. 14, ал. 1 не е достатъчна за покриване на пълния размер на дължима от изпълнителя неустойка, **ВЪЗЛОЖИТЕЛЯТ** кани **ИЗПЪЛНИТЕЛЯ** писмено да заплати дължимия остатък, като му предоставя подходящ срок. В този случай **ВЪЗЛОЖИТЕЛЯТ** може да прихване вземането си за неустойка от задълженията си за плащане на която и да е част от цената на договора.

**Чл. 17.** При забава на изпълнението на задължение по договора от страна на **ИЗПЪЛНИТЕЛЯ,** продължила повече от 20 дни (двадесет) дни, **ВЪЗЛОЖИТЕЛЯТ** има право да развали договора. **ВЪЗЛОЖИТЕЛЯТ** има право да развали договора и в случай, че **ИЗПЪЛНИТЕЛЯТ** бездейства повече от 30 (тридесет) дни по отношение на изискани от **ВЪЗЛОЖИТЕЛЯ** изменения и допълнения на отчетни продукти, представяне на доклади и друга изискана информация.

**VIII**. **ПРЕКРАТЯВАНЕ НА ДОГОВОРА**

**Чл. 18. (1)** Договорът се прекратява:

**1.** с изпълнението му;

**2.** по взаимно съгласие между страните, изразено писмено;

**3.** когато изпълнението стане невъзможно поради причина, за която никоя от страните не носи отговорност;

**4.** в случаите, когато **ИЗПЪЛНИТЕЛЯТ,** при изпълнение на своите задължения по настоящия договор, използва подизпълнители, без същите да са посочени в офертата към договора, или използва подизпълнители, различни от посочените в офертата.

**5**. в случай, че **ИЗПЪЛНИТЕЛЯТ** не предостави изискана от него парична гаранция.

**(2) ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

**Чл. 19.** В случаите, когато **ИЗПЪЛНИТЕЛЯТ** е извършил част от работата и по-нататъшното довършване на работата е невъзможно или ненужно, договорът се прекратява с двустранно подписан протокол, в който се определят извършената работа и дължимото от **ВЪЗЛОЖИТЕЛЯ** възнаграждение. В този случай **ИЗПЪЛНИТЕЛЯТ** е длъжен да предаде на **ВЪЗЛОЖИТЕЛЯ** всички документи и разработки, резултат от изпълнението на услугата по чл. 1.

**IX. КОНФИДЕНЦИАЛНОСТ**

**Чл. 20. ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при и по повод изпълнението на този договор.

**Чл. 21. ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него, както и всякаква информация, свързана с изпълнението му, на трети лица, освен пред лицата, включени в екипа по изпълнение на договора. Разкриването на информация пред съответните лица се осъществява само в необходимата стенен за целите на изпълнението на договора.

**Чл. 22. ВЪЗЛОЖИТЕЛЯТ** има право да развали договора и да усвои гаранцията за изпълнение на договора, ако **ИЗПЪЛНИТЕЛЯТ** не изпълни задължение по този раздел и/или откаже да възстанови получени суми, заедно със съответната лихва, чието връщане е поискано от съответния орган от **ВЪЗЛОЖИТЕЛЯ,** като последица от неизпълнението на **ИЗПЪЛНИТЕЛЯ.** Развалянето на договора не освобождава **ИЗПЪЛНИТЕЛЯ** от задължението да възстанови получените суми, заедно със съответната лихва, следствие от допуснатото нарушение

**X. НЕПРЕОДОЛИМА СИЛА**

**Чл. 23.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на **непреодолима** сила, ако е била в забава или не е информирала другата страна за възникването на непреодолима сила.

**Чл. 24.** Страната, засегната от непреодолима сила е длъжна да предприеме всички възможни мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 25.** Докато трае непреодолимата сила, изпълнението на задължението се спира.

**Чл. 26.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**XI. ОБЩИ РАЗПОРЕДБИ**

**Чл. 27.** Настоящият договор влиза в сила от датата на подписването му и има действие до изтичане на уговорения срок.

**Чл. 28.** Всички евентуални спорове, възникнали при или по повод изпълнението на настоящия договор, се решават по взаимно съгласие. Когато споразумение не може да бъде постигнато, спорните въпроси се отнасят за решаване по съдебен ред.

**Чл. 29.** За неуредени в настоящия договор въпроси се прилагат Закона за задълженията и договорите, Закона за обществените поръчки и другите нормативни актове от действащото българско законодателство, уреждащи взаимоотношенията между страните.

**Чл. 330.** Всички документи, във връзка с изпълнението на настоящия договор, се изготвят на български език.

**Чл. 31.** Всички съобщения по настоящия договор, отправени от едната страна до другата страна, чрез писмо с обратна разписка, факс или срещу подпис от приемащата страна се считат връчени, ако са на адреса, посочен в договора. Те се считат връчени и в случай, че има промяна в седалището и адреса на управление на всяка една от с страните, ако тя не е уведомила писмено другата страна за промяната.

**Чл. 32.** Страните определят лица за контакт, оперативно управление и контрол по изпълнението на настоящия договор, както следва:

1. **За Възложителя:** ………………………………….……………............ – …………….., тел.:……………., e-mail:…………………………………….;
2. **За Изпълнителя:** …………………………….................................. – ………………………….., тел.:………, e-mail:……………………………………. .

Настоящият договор се състави и подписа в 4 (четири) еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ**

**Неразделна част от настоящия договор са:**

***Приложение № 1*** – Документацията за провеждане на обществената поръчка;

***Приложение № 2 -***  Оферта, включително техническо предложение на **ИЗПЪЛНИТЕЛЯ**;

***Приложение №* 3** – Ценово предложение на **ИЗПЪЛНИТЕЛЯ;**

***Приложение №* 4 –** Гаранция за изпълнение на договора;

***Приложение № 5*** – Единен идентификационен код съгласно чл. 23 от Закона за търговския регистър, валиден към датата на сключване на договора;

***Приложение №*** 6– Документи, удостоверяващи липсата на обстоятелствата по чл. 47, ал. 1 и ал. 2, т. 1, 2, 3 и 5 от ЗОП, издадени от съответните компетентни органи, валидни към датата на сключване на договора – в оригинал или нотариално заверени копия.

**ВЪЗЛОЖИТЕЛ: ИЗПЪЛНИТЕЛ:**

**Ивайло Московски …………….**

*Министър на транспорта, …………………………*

*информационните технологии и съобщенията*

**Иван Иванов**

*Директор на дирекция „Финанси”*