***ПРИЛОЖЕНИЕ № 10 а***

**Проект на договор по ОБОСОБЕНА ПОЗИЦИЯ № 1**

**ДОГОВОР**

**№………………/………………г.**

**за „Доставка на лицензи за софтуерна платформа за планиране, подготовка, провеждане, контрол и анализ на компютърно подпомагани учения по киберсигурност (Cyber Exercise Platform). Инсталиране и настройка на платформата, и провеждане на обучение за работа с платформата.”** – обособена позиция № 1 по обществена поръчка с предмет: **„**Доставка на лицензи за софтуерна платформа за планиране, подготовка, провеждане, контрол и анализ на компютърно подпомагани учения по киберсигурност (Cyber Exercise Platform). Инсталиране и настройка на платформата, и провеждане на обучение за работа с платформата.“

**Днес, ……………….. г. в гр. София между**

**МИНИСТЕРСТВОТО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА,** с адрес гр. София, ул. „Дякон Игнатий” № 9, ЕИК 000695388 и идентификационен номер по ЗДДС BG000695388, представлявано от **Ивайло Московски**, министър на транспорта, информационните технологии и съобщенията и **Иван Иванов** – директор на дирекция „Финанси”, наричани по-долу **„ВЪЗЛОЖИТЕЛ”**, от една страна,

и

**………….**със седалище и адрес на управление: гр. ……………………, ЕИК ………………… и идентификационен номер по ЗДДС BG…………..8, регистрирано в търговския регистър на Агенция по вписванията, представлявано от………………………….–…………….., наричан по-долу **„ИЗПЪЛНИТЕЛ”,** от друга страна, се сключи настоящият договор

На основание чл. 41 от Закона за обществените поръчки и въз основа на Заповед № РД-……./…….2016 г. на министъра на транспорта, информационните технологии и съобщенията за определяне на изпълнител, участието на ИЗПЪЛНИТЕЛЯ в проведената открита процедура за възлагане на обществена поръчка, техническата и ценовата оферти на ИЗПЪЛНИТЕЛЯ за обособена позиция № 1, които са класирани на първо място в процедурата и са приети от ВЪЗЛОЖИТЕЛЯ, страните се споразумяха за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни предмета на този договор, при условията на предложение за изпълнение на поръчката – Оферта рег. № ………../……..2016 г., включително техническото предложение – Приложение № 1, документацията за участие – Приложение № 2 и на Ценово предложение – Приложение № 3, представляващи неразделна част от този договор, като се задължава да извърши:

* + 1. Доставка на постоянни лицензи за софтуерна платформа за планиране, провеждане и анализ на учения по киберсигурност за 50 (петдесет) бр. едновременни потребители;
    2. Внедряване на СЕР - инсталиране и пускане в експлоатация;
    3. Обучение на 10 (десет) експерта за използване и администриране на доставената софтуерна платформа;
    4. Гаранционна техническа поддръжка на софтуерната платформа за ………….месеци.

**(2)** Софтуерната платформа, обект на договора, е определена по вид, количество, цени и технически параметри в предложението за изпълнение на поръчката и ценовото предложение на **ИЗПЪЛНИТЕЛЯ**. **ИЗПЪЛНИТЕЛЯТ**, въз основа на предоставените налични хардуерни и системни ресурси от възложителя, посочени в документацията за възлагане на обществената поръчкае, осигурява необходимите лицензии за безпрепятствената работа на доставения софтуер.

**(3)** Изискванията към обхвата и съдържанието на дейностите и услугите по ал. 1 са посочени в документацията за участие - Приложение № 2 и офертата на **ИЗПЪЛНИТЕЛЯ** – Приложение № 1.

**II. ЦЕНА И НАЧИН НА ПЛАЩАНЕ**

**Чл. 2. (1) ВЪЗЛОЖИТЕЛЯТ** заплаща на **ИЗПЪЛНИТЕЛЯ** цена в размер на ………..(……………… лева и ……………..стотинки), без ДДС и ……………(…………. лева и ……………..стотинки) с ДДС, съгласно ценовото предложение.

Цената включва:

1.1. Доставка на СЕР с включени 50 (петдесет) броя постоянни лицензи за платформата;

1.2. Инсталиране и пускане в експлоатация на СЕР;

1.3. Обучение на 10 (десет) експерта за използване и администриране на доставената софтуерна платформа;

1.4. Гаранционна техническа поддръжка на софтуерната платформа за ........... месеци.

Цената включва доставка, инсталиране и въвеждане в експлоатация на софтуерни лицензи, гаранционното обслужване, обучение, както и всички разходи на изпълнителя, направени във връзка с изпълнението на поръчката – данъци, такси, мита, транспортни разходи и други плащания.

**(2)** Цената по ал. 1 се плаща от **ВЪЗЛОЖИТЕЛЯ** на следните части:

**1. Първо плащане:** в размер на 50% (петдесет процента) от стойността на лиценза на софтуерната платформа в срок до 30 (тридесет) дни от датата на одобряване от страна на Възложителя на протокола за доставката на лицензите и представяне от страна на ИЗПЪЛНИТЕЛЯ на оригинална фактура.

**2. Второ плащане:** в размер на 50% (петдесет процента) от стойността на лиценза на софтуерната платформа и 100% от стойността на предоставените услуги, свързани с доставената софтуерна платформа и обучение за работа и администриране на доставяния софтуер в срок до 30 (тридесет) дни от датата на одобряване от страна на възложителя на протоколите за пускане в експлоатация и проведено обучение и представяне от страна на изпълнителя на оригинална фактура.

**(3)**Плащанията се извършва по банков път, в български лева с платежно нареждане по посочена от изпълнителя банкова сметка срещу представяне на оригинална фактура, придружена от документите по чл. 5.

Във фактурите задължително се посочва на отделен ред цената на софтуерния продукт, обект на договора.

**(4)** Цената на настоящия договор се изплаща от **ВЪЗЛОЖИТЕЛЯ** по банковата сметка на **ИЗПЪЛНИТЕЛЯ**................................

**(5)** Срокът за извършване на плащането спира да тече, когато **ИЗПЪЛНИТЕЛЯТ** бъде уведомен, че фактурата не може да бъде платена, тъй като сумата не е дължима поради наличие на доказателства, че разходът не е правомерен. Периодът на плащане продължава да тече от датата, на която **ВЪЗЛОЖИТЕЛЯТ** получи правилно формулирана фактура или поисканите от **ВЪЗЛОЖИТЕЛЯ** корекции или допълнителнаработа.

**(6)** В случаите, когато е начислена неустойка при условията на настоящия договор, **ВЪЗЛОЖИТЕЛЯТ** заплаща дължимото възнаграждение след получаване на внесената от **ИЗПЪЛНИТЕЛЯ** неустойка по банковата сметка на **ВЪЗЛОЖИТЕЛЯ**, ако гаранцията за изпълнение не е достатъчна за събиране на дължимата неустойка.

**ІII. МЯСТО НА ИЗПЪЛНЕНИЕ**

**Чл. 3.**  **ИЗПЪЛНИТЕЛЯТ** доставя софтуерната платформа и предава всички съпътстващи документи на договора, на адрес в град София, посочен от **ВЪЗЛОЖИТЕЛЯ**.

**IV. СРОК НА ИЗПЪЛНЕНИЕ**

**Чл. 4. (1) ИЗПЪЛНИТЕЛЯТ** доставя софтуерната платформа, обект на този договор, и извършва инсталиране и пускане в експлоатация нa посоченото от **ВЪЗЛОЖИТЕЛЯ** място в срок до 30 (тридесет) дни от датата на подписване на договора.

**(2) ИЗПЪЛНИТЕЛЯТ** организира и провежда обученията по чл. 2, ал. 1, т. 1.3 и предава на възложителяотчет за проведените обучения, към който прилага ръководствата на потребителя и администратора за доставената платформа в срок до 5 дни от датата на подписване на приемателно-предавателния протокол по чл. 5, **ИЗПЪЛНИТЕЛЯТ** съгласува предварително с **ВЪЗЛОЖИТЕЛЯ** времето на провеждането на всяко от обученията.

**V. ПРИЕМАНЕ И ПРЕДАВАНЕ НА ДОСТАВКАТА. ПРИЕМАНЕ НА РАБОТАТА.**

**Чл. 5. (1)** Като резултат от изпълнението на дейностите по чл. 1, ал. 1 от договора, **ИЗПЪЛНИТЕЛЯТ** изготвя и предава на възложителя или упълномощено/-и от него лице/-а следните отчетни продукти:

1. Приемо-предавателен протокол за доставени постоянни лицензи за софтуерна платформа за планиране, провеждане и анализ на КПУ по киберсигурност (СЕР) за 50 бр. едновременни потребители;
2. Констативен протокол за инсталирана и пусната в експлоатация СЕР;
3. Доклад за проведено обучение на 10 (десет) експерта за работа и администриране на СЕР, одобрен от **ВЪЗЛОЖИТЕЛЯ**;
4. Ръководства за потребители и администратори на СЕР.
5. **ВЪЗЛОЖИТЕЛЯТ** или упълномощено от него лице се произнася по изпълнението дейностите по чл. 1, ал. 1 или която и да е част от тях, като:

1. приема извършената доставка/услуга или част от нея;

2. изисква изменения и/или допълнения на доставката/услугата в определен от него срок;

3. отказва да приеме доставката/услугата.

1. След приемането на всички отчетни продукти за всички дейности по чл. 1, ал. 1, упълномощени представители на **ВЪЗЛОЖИТЕЛЯ** и **ИЗПЪЛНИТЕЛЯ** подписват окончателен приемателно-предавателен протокол за приемане на изпълнението на договора, който се одобрява от **ВЪЗЛОЖИТЕЛЯ**.
2. След изтичане на срока за гаранционна поддръжка по чл. 6 представителите на двете страни подписват приемателно-предавателен протокол за окончателно приемане на изпълнението на договора, който се одобрява от **ВЪЗЛОЖИТЕЛЯ**.
3. Собствеността на софтуерната платформа, обект на този договор, преминава от **ИЗПЪЛНИТЕЛЯ** върху **ВЪЗЛОЖИТЕЛЯ** след подписване без забележки на приемателно-предавателния протокол.
4. **ИЗПЪЛНИТЕЛЯТ** доставя софтуерни лицензии, в които като лице с права за ползване на софтуера е посочен **ВЪЗЛОЖИТЕЛЯТ**.

**VІ. ГАРАНЦИОННА ПОДДРЪЖКА**

**Чл. 6.  ИЗПЪЛНИТЕЛЯТ** осигурява гаранционна поддръжка на софтуерната платформа, обект на договора, при условията на офертата за участие (Приложение № 1) и техническите изисквания за изпълнение на поръчката (Приложение № 2) за срок от ….. (…….) месеца от датата на одобряване на приемо-предавателния протокол.

**Чл. 7. (1) ИЗПЪЛНИТЕЛЯТ** гарантира съответствието на софтуерната платформа, обект на договора, с техническите изисквания, определени в Приложения № 1 и 2 към този договор, качеството му и пълната му работоспособност по време гаранционния срок по чл. 6.

1. **ИЗПЪЛНИТЕЛЯТ** е длъжен да достави, инсталира и пусне в експлоатация най-новата актуализирана версия на съответния софтуер, обект на договора, в 10 (десет) дневен срок след пускането на новата версия в Република България, на адрес в гр. София, посочен от Възложителя, без допълнително заплащане.
2. **ИЗПЪЛНИТЕЛЯТ** е длъжен да оказва техническа помощ при актуализациите на съответния софтуер, обект на договора
3. **ИЗПЪЛНИТЕЛЯТ** е длъжен да оказва помощ на български език по телефон/e-mail или на място за всякакъв вид проблеми, свързани със закупения софтуер.

**VІI. EКИП ЗА ИЗПЪЛНЕНИЕ НА ПОРЪЧКАТА**

**Чл. 8. (1)** Екипът на **ИЗПЪЛНИТЕЛЯ** се състои от ръководителя на екипа и експертите, посочени в офертата за участие, отговарящи на изискванията на **ВЪЗЛОЖИТЕЛЯ**.

**(2)** Замяна на експерт на екипа по ал. 1 е допустима само при наличието на обективни причини, които не позволяват на лицето да продължи да работи по изпълнението на поръчката, и след предварително писмено одобряване на предложения нов експерт от **ВЪЗЛОЖИТЕЛЯ**. Всички разходи в тази връзка са за сметка на **ИЗПЪЛНИТЕЛЯ.**

**(3)** В случая по ал. 2 **ИЗПЪЛНИТЕЛЯТ** е длъжен своевременно да осигури нов експерт с най-малко равностоен опит, умения и квалификация като оттеглилия се такъв.

**(4) ВЪЗЛОЖИТЕЛЯТ** се произнася писмено по искането за замяна в 5-дневен срок от получаването му.

**(5) ИЗПЪЛНИТЕЛЯТ** може да включва допълнителни експерти в екипа за изпълнение на поръчката, за което уведомява предварително **ВЪЗЛОЖИТЕЛЯ.** Всички разходи в тази връзка са за сметка на **ИЗПЪЛНИТЕЛЯ.**

**VIII. ПРАВА И ЗАДЪЛЖЕНИЯ НА СТРАНИТЕ**

**Чл. 9. (1) ВЪЗЛОЖИТЕЛЯТ** има право:

**1.** да получи пълно, качествено и навременно изпълнение на предмета на договора в уговорените срокове и при условията на настоящия договор, включително приложенията към него;

**2.** да осъществява контрол върху изпълнението на дейностите по чл. 1, ал. 1, без с това да пречи на **ИЗПЪЛНИТЕЛЯ**;

**3.**да развали договора едностранно в случай, че **ИЗПЪЛНИТЕЛЯТ** не осъществява предмета на договора, съгласно изискванията на този договор, включително приложенията към него.

**4.** при поискване да получава незабавно информация за хода на изпълнението на дейностите по чл. 1, ал. 1 и за ползваните от **ИЗПЪЛНИТЕЛЯ** експерти;

**5.** да изисква, при необходимост и по своя преценка, защита и обосновка от страна на **ИЗПЪЛНИТЕЛЯ** за извършените от него дейности по чл. 1, ал. 1 или която и да е част от тях;

**6.** да изисква от **ИЗПЪЛНИТЕЛЯ** отстраняването на пропуски при извършването на дейностите по чл. 1, ал. 1 или която и да е част от тях в случаите, когато изпълнението не съответства на неговите изисквания. Пропуските се отстраняват от **ИЗПЪЛНИТЕЛЯ** за негова сметка в указан от **ВЪЗЛОЖИТЕЛЯ** срок.

**7.** да не приеме извършените доставки, услуги или която и да част от тях, ако изпълнението не съответства на неговите изисквания и пропуските не могат да бъдат отстранени;

**(2) ВЪЗЛОЖИТЕЛЯТ** се задължава да плати цената по договора, съгласно раздел II, при пълно, качествено и навременно изпълнение на предмета на договора от страна на **ИЗПЪЛНИТЕЛЯ**.

**Чл. 10. (1) ИЗПЪЛНИТЕЛЯТ** се задължава:

**1.** да извърши дейностите по чл. 1, ал. 1, съобразно техническите изисквания към изпълнението на поръчката (Приложение № 2) в съответствие с офертата за участие в процедурата (Приложение № 1)**,** при спазване на указания на **ВЪЗЛОЖИТЕЛЯ** и съгласно условията и сроковете на настоящия договор;

**2.** да изпълни предмета на договора с грижата на добър търговец, при спазване на изискванията за икономичност, ефикасност и качество, в съответствие с най-добрите практики в съответната област;

**3.** при поискване от **ВЪЗЛОЖИТЕЛЯ** да защити и обоснове за извършените от него дейности по чл. 1, ал. 1 или която и да е част от тях;

**4.** да оказва съдействие на **ВЪЗЛОЖИТЕЛЯ** при осъществяването на контрол от негова страна върху изпълнението на дейностите по чл. 1, ал. 1;

**(2) ИЗПЪЛНИТЕЛЯТ** има право при пълно, качествено и навременно изпълнение на предмета на договора да получи уговореното възнаграждение, при условията на раздел II.

**IX. КОНФЛИКТ НА ИНТЕРЕСИ**

**Чл. 11. (1) ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**Х. ГАРАНЦИЯ ЗА ИЗПЪЛНЕНИЕ**

**Чл. 12. (1)** За обезпечаване на доброто и точно изпълнение на договора, **ИЗПЪЛНИТЕЛЯТ** се задължава при подписване на договора да представи гаранция за изпълнение на задълженията си по него, включително и за гарантиране на качеството на извършените дейности, предмет на договора, в размер на …………….(……………….. лева и …………стотинки)лева, представляващи 5% от стойността на договора, със срок на валидност 30 дни от датата на одобряване на окончателния приемателно-предавателен протокол.

**(2)** Гаранцията се представя под една от двете форми по избор на **ИЗПЪЛНИТЕЛЯ:**

2.1. безусловна и неотменима банкова гаранция за добро изпълнение-оригинал. Текстът на банковата гаранция предварително се съгласува с ВЪЗЛОЖИТЕЛЯ и следва да предвижда възможност усвояването на сумата по нея да се извършва в срок до 5 дни от първото предявяване на негов писмен иск;

2.2. парична сума, платена на ВЪЗЛОЖИТЕЛЯ като гаранция за изпълнение на договора.

**(3)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за срока по ал. 1 са за сметка на **ИЗПЪЛНИТЕЛЯ.**

**(4)** **ВЪЗЛОЖИТЕЛЯТ** освобождава гаранцията:

1. след одобряването на приемателно-предавателния протокол без забележки;
2. писменото уведомление на **ВЪЗЛОЖИТЕЛЯ** до **ИЗПЪЛНИТЕЛЯ** за отпадането на необходимостта от работата.
3. В случаите по чл. 13, чл. 14 и чл. 15 **ВЪЗЛОЖИТЕЛЯТ** усвоява гаранцията за изпълнение до размера на дължимите по този договор неустойки.

**ХI. ОТГОВОРНОСТ И САНКЦИИ**

**Чл. 13.**При забава на изпълнението на задължение по този договор, **ИЗПЪЛНИТЕЛЯТ** дължи неустойка в размер на 0,5% за всеки просрочен ден, но не повече от 25 % от цената по договора.

**Чл. 14.** При пълното неизпълнение на задължение по този договор, **ИЗПЪЛНИТЕЛЯТ** дължи неустойка в размер на 100% от стойността на договора.

**Чл. 15.**При некачествено или частично изпълнение на задължение по този договор, **ИЗПЪЛНИТЕЛЯТ** дължи неустойка в размер на 25% от стойността на договора.

**Чл. 16. (1)** Размерът на дължимите неустойки се прихваща от сумата на внесената гаранция за добро изпълнение. В случай, че гаранцията за добро изпълнение не покрива изцяло дължимата неустойка, разликата се превежда по банковата сметка на **ВЪЗЛОЖИТЕЛЯ** – IBANBG42 BNBG 9661 3000 1248 01, BICBNBGBGSD, БНБ.

**(2)** Страните запазват правото си да търсят обезщетение за вреди и пропуснати ползи по общия ред.

**ХII. ПРЕКРАТЯВАНЕ НА ДОГОВОРА**

**Чл. 17.  (1)** Този договор се прекратява:

**1.** след изпълнение на задълженията на страните по договора;

**2.** по взаимно съгласие между страните, изразено в писмена форма;

**3.** когато изпълнението стане невъзможно поради причина, за която никоя от страните не носи отговорност;

**4.** в случаите, когато **ИЗПЪЛНИТЕЛЯТ**, при изпълнение на своите задължения по настоящия договор, използва подизпълнители, без същите да са посочени в Офертата му (Приложение № 1) или използва подизпълнители, различни от посочените.

**(2) ВЪЗЛОЖИТЕЛЯТ** може да прекрати договора с 14-дневен срок на предизвестие, ако в резултат на обстоятелства, възникнали след сключването му, не е в състояние да изпълни своите задължения.

**(3)** Прекратяването става с двустранно подписан протокол за уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**XIII. НЕПРЕОДОЛИМА СИЛА**

**Чл. 18.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на **непреодолима** сила, ако е била в забава или не е информирала другата страна за възникването на непреодолима сила.

**Чл. 19.** Страната, засегната от непреодолима сила е длъжна да предприеме всички възможни мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 20.** Докато трае непреодолимата сила, изпълнението на задължението се спира.

**Чл. 21.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**ХIV. ДРУГИ УСЛОВИЯ**

**Чл. 22. (1)** Страните по този договор решават споровете, възникнали в процеса на изпълнението му по взаимно съгласие, а при непостигане на съгласие, въпросът се отнася за решаване по съдебен ред.

**(2)** За неуредени в настоящия договор въпроси се прилагат съответните разпоредби на Закона за задълженията и договорите, Закона за обществените поръчки и нормативните актове от действащото българско законодателство, уреждащи взаимоотношенията между страните.

**Чл. 23.**Всички съобщения по този договор, направени от едната до другата страна се считат за връчени, ако са на адреса, посочен в него. Те се считат за връчени и в случай, че има промяна в седалището и адреса на управление на някоя от страните, ако тя не е уведомила в писмен вид другата страна за промяната.

Във връзка със задълженията на страните по този договор лица за контакт, оперативно управление и контрол са:

за **ВЪЗЛОЖИТЕЛЯ:**

1. …………………– ……..в дирекция „…………..“
2. ……………….– в дирекция „………..“

за **ИЗПЪЛНИТЕЛЯ:**

**1.** ………………….

**2.** ………………

Този договор се състави и подписа в четири еднообразни екземпляра – един за **ИЗПЪЛНИТЕЛЯ** и три за **ВЪЗЛОЖИТЕЛЯ**.

**Приложения към този договор, представляващи неразделна част от него:**

Приложение № 1 – Оферта на изпълнителя, включително техническо предложение;

Приложение № 2 – Документация за участие;

Приложение № 3 – Ценово предложение;

Приложение № 4 – Гаранция за изпълнение;

Приложение № 5 – Единен идентификационен код съгласно чл. 23 от Закона за търговския регистър, валиден към датата на сключване на договора;

Приложение № 6 – Документи, удостоверяващи липсата на обстоятелствата по чл. 47, ал. 1 и ал. 2, т. 1, 2, 3 и 5 от ЗОП, издадени от съответните компетентни органи, валидни към датата на сключване на договора – в оригинал или нотариално заверени копия.

**ВЪЗЛОЖИТЕЛ: ИЗПЪЛНИТЕЛ:**

**Ивайло Московски …………….**

*Министър на транспорта, …………………………*

*информационните технологии и съобщенията*

**Иван Иванов**

*Директор на дирекция „Финанси”*